CELEX: 32004R1286
Language: lv
Date: 2004-07-14 00:00:00
Title: Komisijas Regula (EK) Nr. 1286/2004 (2004. gada 14. jūlijs) par sudrabotā heka zvejas apturēšanu attiecībā uz tiem kuģiem, kas brauc ar Beļģijas karogu

15.7.2004   
            
            
               LV
            
            
               Eiropas Savienības Oficiālais Vēstnesis
            
            
               L 243/3
            
         
      KOMISIJAS REGULA (EK) Nr. 1286/2004
   (2004. gada 14. jūlijs)
   par sudrabotā heka zvejas apturēšanu attiecībā uz tiem kuģiem, kas brauc ar Beļģijas karogu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 12. oktobra Regulu (EEK) Nr. 2847/93 par kontroles režīmu, kas piemērojams kopējā zvejniecības politikā (1), un jo īpaši tās 21. panta 3. punktu,
   tā kā:
   
               (1)
            
            
               Padomes 2003. gada 19. decembra Regula (EK) Nr. 2287/2003 par 2004. gada zvejas iespējām un nosacījumiem, kas ir saistīti ar dažiem zivsaimniecības resursiem un zivsaimniecības resursu grupām un kas ir piemērojami visos kopienas ūdeņos un attiecībā uz kopienas kuģiem tajos ūdeņos, kuros noteikti zvejošanas ierobežojumi, 2004. gadā paredz kvotas sudrabotajam hekam (2).
            
         
               (2)
            
            
               Lai nodrošinātu, ka tiek ievēroti noteikumi par kvantitatīviem ierobežojumiem, kas attiecas uz kvotai pakļautu zivsaimniecības resursa iegūšanu, Komisijai jānosaka datums, kurā ar dalībvalsts karogu braucoša kuģa veiktā zveja ir pārsniegusi piešķirtās kvotas.
            
         
               (3)
            
            
               Pamatojoties uz Komisijai iesniegto informāciju, ar Beļģijas karogu braucošo vai arī Beļģijā reģistrēto kuģu veiktā sudrabotā heka zveja zonas CIEM VIIa. ūdeņos ir sasniegusi 2004. gadam noteiktās kvotas. No 2004. gada 15. maija Beļģijai ir aizliegts zvejot šo resursu. Attiecīgi no šī datuma,
            
         IR PIEŅĒMUSI ŠO REGULU.
   1. pants
   Ar Beļģijas karogu braucošo vai arī Beļģijā reģistrēto kuģu veiktā sudrabotā heka zveja zonas CIEM VIIa. ūdeņos ir pārsniegusi 2004. gadam Beļģijai noteiktās kvotas.
   Ar Beļģijas karogu braucošajiem vai arī Beļģijā reģistrētajiem kuģiem tiek aizliegta sudrabotā heka zveja zonas CIEM VIIa. ūdeņos, tāpat tiek aizliegta nozvejoto sudraboto heku uzglabāšana uz borta, pārkraušana un izkraušana, ja tos nozvejojuši minētie kuģi pēc šīs Regulas piemērošanas sākuma datuma.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Regulu piemēro no 2004. gada 15. maija.
   
      Šī Regula uzliek saistības kopumā un ir tieši piemērojama visās dalībvalstīs.
      Briselē, 2004. gada 14. jūlijā
      
         
            Komisijas vārdā —
         
         
            Zvejniecības ģenerāldirektors
         
         Jörgen HOLMQUIST
         
      
   
   
      (1)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1954/2003 (OV L 289, 7.11.2003., 1. lpp.).
   
      (2)  OV L 344, 31.12.2003., 1. lpp. Regulā jaunākie grozījumi izdarīti ar Regulu (EK) Nr. 867/2004 (OV L 161, 30.4.2004., 144. lpp.).